बि टि आर नि बायजोआव थानाय बारग एन दि एफ बि नि सोद्रोमाफोरा 6 जानुवारिखालि लक्षिमपुर नि सोमविगुरियाव कअरदिनेशन देभेलपमेन्त कमिति दादों, बे कमिति नि आफादगिरि जायो रिंसार बसुमतारि बिथाङा, बिथाङा थांनाय 30 दिसेम्बर आव आसाम एसेम्ब्लि आव BKWAC नि बिल पास खालामनायनि थाखआय आसामनि गिबि मन्थ्रि , रां बिफान नि मन्थ्रि, इउ बि पि अ नि आफादगिरि मिहिनिस्वर बसुमतारि बिथांमोनखौ साबायखर बावो, लोगोसे बि टि आर नि बायजो आव थानाय बर हारि नि जेंनाखौ सुस्रांनो थाखाय बारग एन दि एफ बि नि सोद्रोमाफोरा बे कअरदिनेशन देभेलपमेन्त कमिति खौ दाफुंनाय जादों होनना बुंदों।  बे कमिति नि लेङआय आफादगिरि जादों मिजिं बसुमतारि, सबिन रामसियारि, हाकिम बसुमतारि, लोमस्राव बसुमतारि आरो भद्र स्वर्गियारि, गाहाय नेहाथारि जादों हरेस्व बसुमतारि बिथाङा, लोगो नेहाथारि महरै राजेस नार्जारि, रबेन दैमारि, राजु नार्जारि, बुंथिगिरि जादों बिसजिद दैमारि, लेङाय बुंथिगिरि कयलास बसुमतारि, सुजुगिरि बसुमतारि आरो रैदुब बसुमतारि।
 आसाम हायार सेकन्दारि आनजादनि रुतिन खौ फोसावबाय,,, 11 मे निफ्राय जागोन, 14 जुन सिम जागोन।  20 एप्रिल निफ्राय 5 मे सिम जागोन प्रेक्तिकेल आनजाद आ।  करना नि थाखआय बे बोसोरनि आनजाद आ 30 जौखोन्दो खम सिलेबास नि जागोन।
 कोस राजबंसिफोरनि एस टि होनाया थाबैनो जागो, बुंदों आसामनि मन्थ्रि हिमन्त बिस्व बिथाङा, एस टि खालामनायनि थाखाय 90 जौखोन्दो खामानिफोरखौ मावजोब्बाय(बायदिसिना जेंनाफोरखौ सुस्रांबाय), बिथाङा गोलकन्ज आव जानाय आक्रासु नि 20 थि मुंख्लं सान नि हाबाफारि आव बाहागो लानानै बुंदों, लोगोसे बिसायखथि नि आगोलावनो कोस राजबंसि नि कमतापुर अटनमास काउन्सिल आ जागोन होनना बुंदों।  बेयाव बारग एम पि बिस्वजित दैमारि, जयन्त मल्ल बरुवा, आरो गोबां दैदेनगिरिफोरा बाहागो लादोंमोन।
 बि टि आर नि जानो गोनां गिबि एसेम्ब्लि बाजेत आव बाहागो लाया बि पि एफ नि सा 16 एम सि एल ए फोरा, बुंदों 11 नं बावखुंग्रि बियाबनि एम सि एल ए दनेस्वर गयारि बिथाङा।  एसेमब्लि बाजेत जथुम आ 8 जानुवारि आव जागोन, कक्राधआर सोहोरनि खाथि नि बडफा नोगोराव थानाय बडलेन्द हायुङारि गौथुमनि एसेम्ब्लि हल आव जागोन।  बिथांमोन गोदान सोरखारखौ लानानै गोजोन्नाय मोनाखै होनना बुङो।  लोगोसे साननैसो सिगाङाव जानानै थांनाय फ्लर टेष्ट आ गोजौ बिजिरसालि नि बिथोन बादियै जायाखै होनना बो बिथाङा बुंबावदों आरो गोदान सोरखारनि गाहाय मावफुंगिरि प्रमद बर दैदेननाय सोरखारजों लोगोसे बि पि एफ दोलो आ खामानि मावफानो हानाय नङा होनना बो बुङो।
 जेननायखौ मानिना लानायनि इंगित दनाल्द त्राम्प नि।  ज बाइदेन नि आखायाव जेन्नाई नि उनाव गोबां नाजाथाबदोंमोन जेन्नाईखौ गनायना लायि नि थाखाय।  20 जानुवारियाव ह्वाइत हाउस एंगारनायनि ईंगित।  ज बाइदेन नि देरहानायखौ सोरखारि बादियै फोसावो।  मैया हिंसायारि जाथाय बो जादोंमोन, त्राम्प नि मोजां मोनग्रा फोरा खालामदोंमोन।
 आसामाव इलेकशन कमिशन अफ इन्दिया नि मोनसे दोलो आ साननै नि थाखाय फैगोन, आसामनि बिधानसभा बिसायखथि नि थियारि या माबायदि जादों नायनो थाखाय।  11 आरो 12 जानुवारि याव।  11 जानुवारियाव गासै 24 बिसायखथि जिला नि जिला नि बिसायखथि अफिसार, एस पि बिथांमोनजों दिब्रुगर आव सावरायलायगोन, बेनि उनाव 12 जानुवारियाव फिन खनसेबाव 30 जिला नि बिसायखथि अफिसार आरो एस पि, नदेल अफिसार बिथांमोनजों गुवाहाति याव रायलायगोन।
 मिरु नि सोलोंथाय मन्थ्रि रमेश पखरियाल निशांक आ मैया आई आई टि नि मुं थिसननाय आनजाद(जे ई ई एदभान्स) नि खालारखौ फोसावो.  3 जुलाईनिफ्राय जागोन।  आई आई टि खरगपुर आ खुंगोन आजादखौ, 2022 आव बम्बे आ, 2023 आव आई आई टि गुवाहाति या खुंगोन।  हायार सेकन्दारि नि सायाव सोनारगोन एदमिशन मोननाया।
 गुवाहाति गोजौ बिजिरसालि नि गोदान चिफ जास्तिस नि मुं खौ फोसावबाय, नाम आ सुधान्सु धुलिया, उत्तराखन्द गोजौ बिजिरसालि नि चिफ जास्तिस।  भारत नि हादरगिरि या भआरतनि संबिजिर नि आर्टिकल 217 नि बादियै बिथांखौ गौहाति गोजौ बिजिरसालि नि चिफ जास्तिस महरै थिसनो। 